เกาะติดประเด็นกรีซต่อเนื่อง SET พรุ่งนี้ Sideway
บล.ดีบีเอส วิคเคอร์ส มองตลาดพรุ่งนี้จะแกว่งไซต์เวย์ แต่ขึ้นกับกระแสข่าวของกรีซที่ออกมาด้วย ซึ่งจะต้องติดตามดู ส่วนเศรษฐกิจไทยยังไม่ค่อยดีเท่าไร ล่าสุดตัวเลขส่งออกต่ำกว่าคาด ช่วงที่เหลือของปีนี้คงจะต้องให้รัฐฯเร่งจับจ่ายการลงทุนให้มากขึ้น พร้อมให้แนวรับ 1,510-1,500 จุด ส่วนแนวต้าน 1,520-1,530 จุด โดยมีจุดฟิวเตอร์ที่ 1,510 จุด
29 มิ.ย. 2558

น.ส.อาภาภรณ์ แสวงพรรค ผู้อำนวยการอาวุโสฝ่ายวิจัยหลักทรัพย์ บล.ดีบีเอส วิคเคอร์ส (ประเทศไทย) เปิดเผยถึงตลาดหุ้นไทยวันนี้ (29 มิ.ย.) อ่อนตัวลง แต่จะเห็นได้ว่าในช่วงบ่ายมีแรงซื้อกลับเข้ามาทำให้ลดช่วงลบลงไปได้ จากตอนแรกที่ติดลบ 1%
ซึ่งหากไปมองนักลงทุนต่างชาติจะเห็นได้ว่าที่ผ่านมาได้ขายสุทธิอย่างต่อเนื่อง และได้ขายหุ้นไทยออกไปมากแล้ว ทำให้มีเหลือ Position ในตลาดหุ้นไทยไม่มากแล้ว แต่พวกที่ถือหุ้นไทยอยู่เป็นนักลงทุนรายย่อย และสถาบันในประเทศ ที่ถือหุ้นไทยอยู่ค่อนข้างมาก ซึ่งถ้าสถาบันในประเทศไม่ Panic Sell ตลาดฯก็จะไม่อ่อนตัวลงแรงมาก ดังนั้นตอนนี้คงจะต้องจับตาที่แรงขายของสถาบันในประเทศเป็นหลัก
ด้านตลาดภูมิภาคต่างปรับตัวลงกันทั่วหน้า โดยเฉพาะตลาดขนาดใหญ่จะปรับตัวลงมากราว 2-3% แต่ Emerging Market (ตลาดเกิดใหม่) จะปรับตัวลงน้อยกว่าตลาดใหญ่ เพราะที่ผ่านมาต่างชาติได้ Underweight ใน Emerging Market อยู่แล้ว ทั้งนี้เป็นผลจากมีความกังวลเรื่องกรีซ
ถ้ามองในแง่ผลกระทบต่อไทยจะไม่แรงมาก แต่ของโลกจะต้องจับตาดูให้ดี เพราะเรื่องของกรีซเชื่อว่าจะมีผลกระทบต่อ Fund Flow อยู่บ้าง ซึ่งที่ผ่านมานักลงทุนก็มีการปรับพอร์ตเรื่อย ๆ และเจ้าหนี้รายใหญ่ของกรีซก็เป็น IMF, ECB คิดว่าถ้ากรีซผิดนัดชำระหนี้ก็จะส่งผลกระทบแค่ส่วนหนึ่งเท่านั้น เพราะหนี้ของกรีซไม่ได้ใหญ่มาก และทางเจ้าหนี้ก็คงจะมีการตั้งสำรองฯไว้แล้ว อีกทั้งกระแสข่าวล่าสุดก็ว่า กรีซกับเจ้าหนี้ยังพอที่จะเจรจากันต่อได้ อย่างไรก็ดีให้ติดตามดูต่อไป
แนวโน้มการลงทุนในวันพรุ่งนี้ (30 มิ.ย.) เชื่อว่าตลาดจะแกว่งไซต์เวย์ แต่ขึ้นกับกระแสข่าวของกรีซที่ออกมาด้วย ซึ่งจะต้องติดตามดู ส่วนเศรษฐกิจไทยยังไม่ค่อยดีเท่าไร ล่าสุดตัวเลขส่งออกต่ำกว่าคาด ช่วงที่เหลือของปีนี้คงจะต้องให้รัฐฯเร่งจับจ่ายการลงทุนให้มากขึ้น พร้อมให้แนวรับ 1,510-1,500 จุด ส่วนแนวต้าน 1,520-1,530 จุด โดยมีจุดฟิวเตอร์ที่ 1,510 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
KBANK ปิดที่ 195.50 บาท ลดลง 4.50 บาท
PTT ปิดที่ 363.00 บาท ลดลง 1.00 บาท
TASCO ปิดที่ 22.30 บาท เพิ่มขึ้น 0.10 บาท
AOT ปิดที่ 304.00 บาท ลดลง 2.00 บาท
JAS ปิดที่ 5.45 บาท ลดลง 0.05 บาท
 
ที่มา: สำนักข่าวอินโฟเควสท์